Boris Hurtta

Boris Hurtta (8. joulukuuta 1945 Turku – 6. helmikuuta 2021 Turku) oli suomalainen kirjailija. Salanimen takana oli turkulainen ylikonstaapeli Tarmo Tapio Talvio. Hän käytti myös nimimerkkiä Boris Lindström. Boris Hurtta julkaisi runsaasti novelleja pienlehdissä. Hurtta oli yksi suomalaisen kauhukirjallisuuden harvoista edustajista. Hän julkaisi kaksi kauhuromaania, Elävien ja kuolleitten kesä (1990) ja Lumen tuloa ei voi estää (1991). Edellinen on vampyyrikertomus ja jälkimmäinen taas kevyesti Cthulhu- vaikutteinen tarina syrjäisestä kylästä, jonka asukkaat palvovat muinaista jumaluutta. Sittemmin Hurtta kirjoitti muun muassa Pohjois-Afrikkaan sijoittuneet veijari- ja seikkailuromaanit Rommelin kulta (1994) ja Tangerin isokala (2000). Vuonna 2003 Hurtta palasi taas kauhuun romaanilla Käärmeet ja tikapuut. Hurtta piti Portti-lehdessä palstaa, jossa hän esitteli etenkin vanhempaa ja tuntemattomampaa suomalaista fantasiaan tai seikkailuun vivahtavaa kirjallisuutta. Hän kirjoitti myös muun muassa matkakertomuksen ja historiikin Meteoran kadonneet luostarit (1998) sekä on käsikirjoittanut live- roolipelin Seitsemän hunnun tanssi (2001). Hurtta oli innokas bibliofiili, ja hänen pääasiallisena keräilykohteenaan olivat Tulenkantajat-kirjailijaryhmän aikalaiset. == Teoksia == * * * Rommelin kulta. Seikkailuromaani. Book Studio, 1994 * Farukin jalokivi. Tarmo Talvion nimellä. Seikkailuromaani. Book Studio, 1997 * Olavi Virran paremmat vuodet. Pienoisromaani. Avoin Kirja, 2000 * Tangerin isokala. Kirja-Aurora, 2000 * * Isänmaan nyrkki. Seikkailuromaani. Turbator, 2012. Toinen tekijä Harri Raitis. ISBN 978-952-5666-71-7 * Ilmestynyt suppeampana jatkokertomuksena ”Tähtikuunarin aarre” Portti-lehdessä 1–3/2002. * Kultaa meren yli. Yhdessä Harri Raittiin kanssa. Turku: Enostone, 2015. * Auervaara on karannut. Yhdessä Harri Raittiin kanssa. Turku: Enostone, 2016. * Kadonneet pojat. Kuoriaiskirjat, 2016. ISBN 978-952-7021-54-5. Novellikokoelmat: * Telehfooni. Kamala Ukko, 1996. * Krapuja. Lyhyttä proosaa ja runoja. Avoin Kirja, 1997. * Osallisena siihen mitä ei tapahdu. Kamala Ukko, 1999. * Tulilahtikirja. Lounais-Suomen kirjailijat, 1999. * * * * Mukana valikoimissa ja kokoomateoksissa: * Pehmeä pyramidi. Sarjakuva-antologia. Turun Sarjakuvakerho, 1990. * * Sulkakynä. Antologia. Sulkakynä, 1991. * * * * * * Viran varrelta. Artikkeleita ja esseitä. TJS, 1996. * Turku-retkeni. Antologia. Lounais-Suomen kirjailijat, 1996. * * Kerran tulee kevät. Runoutta. Äidinkielen Opettajien Seura, 1997. * Jokasyksyinen levottomuus. Antologia. Myös toimittajana. Lounais-Suomen kirjailijat, 1999. * Syömiskirja. Reseptejä ja proosaa. Avoin Kirja, 2000. * Viisauden sanat ovat tiedon mauste. Suomen liikemiesten lähetysliitto, 2000. * * * * Muu tuotanto: * Meteoran kadonneet luostarit. Matkakertomus ja historiikki. Lounais-Suomen kirjailijat, 1998. * Isokirjailija. Kirjailija Kari Nenosen bibliografia. Lounais-Suomen kirjailijat, 1999. * yli 50 lehdissä julkaistua fantasia- ja science fiction -kertomusta * lukuisia artikkeleita, pakinoita ja kirja-arvosteluja lehdissä Johanna Sinisalon brittiläiselle Dedalus-kustantamolle toimittamassa kokoomateoksessa The Dedalus Book of Finnish Fantasy (2006) on mukana käännös Hurtan novellista ”Tautimies”. == Lähteet == == Kirjallisuutta == * Kotimaisia tieteis- ja fantasiakirjailijoita. Toimittaneet Vesa Sisättö ja Toni Jerrman. BTJ Kirjastopalvelu, 2006. * == Aiheesta muualla == * Helsingin kaupunginkirjasto - Sanojen aika - Boris Hurtta . * Boris Hurtta Kirjasampo.fi:ssä * Hurtan tuotanto Turun kirjaston sivuilla * Boris Hurtta. Risingshadow. * Leena Peltonen: Elävien ja kuolleitten kesä. Aikakone 3/1990. * Leena Peltonen: Lumen tuloa ei voi estää. Aikakone 4/1991. * Kimmo Rantanen: Käärmeet ja tikapuut - Umpisuomalaista kauhua. Turun sanomat 7.8.2003. Luokka:Suomalaiset novellikirjailijat Luokka:Suomalaiset kauhukirjailijat Luokka:Suomalaiset tieteiskirjailijat Luokka:Bibliofiilit Luokka:Suomalaiset keräilijät Luokka:Vuonna 1945 syntyneet Luokka:Vuonna 2021 kuolleet